સાવરકુંડલા સ્વામિનારાયણ મંદિરના સંતો સહિતના લોકો ગઢડા સ્વામિનારાયણ મંદિરેથી કુંડલા તરફ પરત આવી રહ્યા હતા ત્યારે ગોખરવાડા પાસે રવિવારે સવારે કુંડલા તરફથી આવતી બોલેરો પીકઅપે સંતોની બીએમડબલ્યુ કાર સાથે ધડાકાભેર અથડાતા ભારે અકસ્માત સર્જાયો હતો. જેમાં કારમાં સાવરકુંડલા સ્વામિ મંદિરના કોઠારી પ્રેમસ્વરૂપ દાસજી સહિત ત્રણ વ્યકિતઓ લોહીલુહાણ હાલતમાં જોવા મળતાં તુરંત જ ૧૦૮ દ્વારા અમરેલી સિવિલમાં લઇ જવામાં આવ્યા હતા અને ત્યાંથી ડો.ધડુકની હોસ્પિટલમાં રીફર કરવામાં આવ્યા હતા. જેમાં સાવરકુંડલા સ્વામિનારાયણ મંદિરના કોઠારી પ્રેમસ્વરૂપદાસજીનું સારવાર દરમિયાન મોત નિપજયું હતું.